ᱨᱟᱢᱮᱥᱣᱚᱨ ᱩᱨᱟᱶ

ᱨᱟᱢᱮᱥᱣᱚᱨ ᱩᱨᱟᱶ (ᱡᱟᱱᱟᱢ ᱑᱔ ᱯᱷᱮᱵᱽᱨᱩᱣᱟᱨᱤ ᱑᱙᱔᱗) ᱫᱚ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤ ᱠᱟᱱᱟᱭ ᱾ ᱩᱱᱤ ᱫᱚ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱠᱟᱹᱣᱰᱤ ᱢᱚᱱᱛᱨᱤ ᱦᱚᱸ ᱛᱟᱦᱮᱸ ᱠᱟᱱᱟᱭ ᱟᱨ ᱑᱔ ᱟᱱᱟᱜ ᱞᱳᱠ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱦᱚᱸᱭ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱞᱳᱦᱟᱨᱫᱟᱜᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱤᱱᱤᱡ ᱥᱚᱦᱮᱫ ᱠᱟᱱᱟᱭ ᱟᱨ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱯᱟᱨᱴᱤ ᱨᱤᱱᱤᱡ ᱥᱚᱦᱮᱫ ᱠᱟᱱᱟᱭ ᱾ ᱩᱱᱤ ᱫᱚ ᱡᱷᱟᱨᱠᱷᱚᱸᱰ ᱵᱤᱫᱷᱟᱱᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱠᱟᱱᱟᱭ ᱾

ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱩᱨᱟᱶ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱠᱟᱸᱠᱮ ᱨᱮ ᱛᱟᱦᱮᱸᱱᱤᱡ ᱠᱟᱱᱟᱭ ᱾ ᱩᱱᱤᱭᱟᱜ ᱡᱟᱱᱟᱢ ᱫᱚ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱰᱟᱞᱴᱚᱱᱜᱚᱸᱡᱽ ᱨᱮ ᱦᱩᱭ ᱞᱮᱱᱟ ᱾ ᱩᱱᱤ ᱫᱚ ᱢᱤᱫ ᱨᱮᱴᱤᱨᱮᱰ ᱟᱭᱤ.ᱯᱤ.ᱮᱥ. ᱚᱯᱷᱤᱥᱚᱨ ᱠᱟᱱᱟᱭ ᱾ ᱩᱱᱤ ᱫᱚ ᱑᱙᱙᱗ ᱥᱟᱞ ᱨᱮ ᱯᱟᱴᱱᱟ ᱨᱮᱱᱟᱜ ᱢᱚᱜᱚᱫᱷ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱰᱚᱠᱴᱚᱨᱮᱴ ᱯᱟᱲᱦᱟᱣ ᱯᱩᱨᱟᱹᱣ ᱠᱮᱫᱟᱭ ᱾ ᱱᱚᱣᱟ ᱢᱟᱲᱟᱝ, ᱩᱱᱤ ᱫᱚ ᱑᱙᱗᱐ ᱥᱟᱞ ᱨᱮ ᱮᱠᱚᱱᱚᱢᱤᱠᱥ ᱨᱮ ᱮᱢ.ᱮ. ᱟᱨ ᱑᱙᱖᱗ ᱥᱟᱞ ᱨᱮ ᱨᱟᱺᱪᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱨᱟᱺᱪᱤ ᱨᱮ ᱵᱤ.ᱮ. ᱚᱱᱟᱨᱥ ᱞᱮᱫ ᱛᱟᱦᱮᱸᱫ ᱾

ᱠᱟᱹᱢᱤ ᱡᱤᱭᱚᱱ
ᱩᱨᱟᱶ ᱫᱚ ᱑᱙᱗᱒ ᱵᱮᱪ ᱨᱤᱱᱤᱡ ᱢᱟᱨᱮ ᱥᱤᱧᱚᱛᱤᱭᱟᱹ ᱯᱩᱞᱤᱥ ᱥᱮᱵᱟ ᱚᱯᱷᱤᱥᱚᱨ ᱠᱟᱱᱟᱭ ᱾ ᱩᱱᱤ ᱫᱚ ᱫᱤᱥᱚᱢ ᱜᱚᱢᱠᱮ ᱯᱩᱞᱤᱥ ᱢᱮᱰᱟᱞ ᱧᱟᱢ ᱟᱠᱟᱫᱟᱭ ᱾ ᱩᱱᱤ ᱫᱚ ᱒᱐᱐᱔ ᱥᱟᱞ ᱨᱮ ᱡᱟᱹᱛᱤᱭᱟᱹᱨᱤ ᱵᱟᱪᱷᱱᱟᱣ ᱨᱮ ᱞᱟᱹᱲᱦᱟᱹᱭ ᱞᱟᱹᱜᱤᱫ ᱟᱡᱟᱜ ᱠᱟᱹᱢᱤ ᱠᱷᱚᱱ ᱤᱥᱛᱤᱯᱷᱟ ᱮ ᱮᱢ ᱠᱮᱫᱼᱟ ᱟᱨ ᱠᱚᱸᱜᱽᱨᱮᱥ ᱴᱤᱠᱮᱴ ᱨᱮ ᱡᱤᱛᱟᱹᱣ ᱮᱱᱟ ᱾

ᱨᱟᱡᱽᱟᱹᱨᱤ ᱡᱤᱭᱚᱱ
ᱩᱨᱟᱶ ᱫᱚ ᱟᱡᱟᱜ ᱯᱩᱭᱞᱩ ᱠᱟᱹᱢᱤ ᱚᱠᱛᱚ ᱨᱮ ᱒᱘ ᱚᱠᱴᱚᱵᱚᱨ ᱒᱐᱑᱐ ᱠᱷᱚᱱ ᱒᱗ ᱚᱠᱴᱚᱵᱚᱨ ᱒᱐᱑᱓ ᱫᱷᱟᱹᱨᱤᱡ ᱡᱟᱹᱛᱤᱭᱟᱹᱨᱤ ᱟᱹᱫᱤᱵᱟᱹᱥᱤ ᱠᱚᱢᱤᱥᱚᱱ ᱨᱤᱱᱤᱡ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟᱭ ᱟᱨ ᱟᱡᱟᱜ ᱫᱚᱥᱟᱨ ᱠᱟᱹᱢᱤ ᱚᱠᱛᱚ ᱒᱖ ᱚᱜᱚᱥᱴ ᱒᱐᱑᱗ ᱫᱷᱟᱹᱨᱤᱡ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱡᱟᱹᱛᱤᱭᱟᱹᱨᱤ ᱢᱟᱹᱱᱢᱤ ᱟᱹᱭᱫᱟᱹᱨᱤ ᱠᱚᱢᱤᱥᱚᱱ (NHRC) ᱨᱤᱱᱤᱡ ᱯᱚᱫᱮᱱ ᱥᱚᱦᱮᱛ ᱠᱟᱱᱟᱭ ᱾

ᱩᱨᱟᱶ ᱫᱚ ᱑᱔ ᱟᱱᱟᱜ ᱞᱳᱠᱥᱚᱵᱷᱟ ᱨᱮ ᱥᱚᱦᱮᱛ ᱞᱮᱠᱟᱛᱮ ᱠᱟᱹᱢᱤ ᱞᱮᱫᱟᱭ ᱾ ᱒᱖ ᱚᱜᱚᱥᱴ ᱒᱐᱑᱙ ᱨᱮ ᱩᱱᱤ ᱫᱚ ᱠᱚᱸᱜᱽᱨᱮᱥ ᱯᱟᱦᱴᱟ ᱠᱷᱚᱱ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱤᱱᱤᱡ ᱱᱟᱣᱟ ᱯᱟᱨᱥᱮᱛ ᱞᱮᱠᱟᱛᱮᱭ ᱵᱟᱪᱷᱚᱱ ᱞᱮᱱᱟ ᱾ ᱩᱱᱤ ᱫᱚ ᱢᱚᱱᱢᱳᱦᱚᱱ ᱥᱤᱝ ᱟᱜ ᱥᱚᱨᱠᱟᱨ ᱨᱮ ᱟᱹᱫᱤᱵᱟᱹᱥᱤ ᱠᱟᱹᱢᱤ ᱨᱮ ᱛᱟᱞᱢᱟ ᱯᱚᱱᱚᱛ ᱢᱚᱱᱛᱨᱤ ᱞᱮᱠᱟᱛᱮ ᱦᱚᱸᱭ ᱠᱟᱹᱢᱤ ᱟᱠᱟᱫᱼᱟ ᱾ ᱩᱱᱤ ᱫᱚ ᱞᱳᱦᱟᱨᱫᱟᱜᱟ ᱵᱤᱫᱷᱟᱱᱥᱚᱵᱷᱟ ᱴᱚᱴᱷᱟ ᱠᱷᱚᱱ ᱒᱐᱑᱙ ᱡᱷᱟᱨᱠᱷᱚᱸᱰ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱡᱤᱛᱟᱹᱣ ᱮᱱᱟ ᱟᱨ ᱡᱷᱟᱨᱠᱷᱚᱸᱰ ᱥᱚᱨᱠᱟᱨ ᱨᱮ ᱢᱚᱱᱛᱨᱤ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ ᱨᱤᱱᱤᱡ ᱩᱪᱷᱟᱹᱱᱤᱭᱟᱹ ᱥᱩᱠᱷᱫᱮᱣ ᱵᱷᱚᱜᱚᱛ ᱮ ᱦᱟᱨᱟᱣ ᱠᱮᱫᱮᱭᱟ ᱾

᱒᱙ ᱱᱚᱵᱷᱮᱢᱵᱚᱨ ᱒᱐᱑᱙ ᱦᱤᱞᱚᱜ ᱩᱱᱤ ᱫᱚ ᱟᱞᱟᱢᱜᱤᱨ ᱟᱞᱟᱢ ᱟᱨ ᱥᱚᱛᱭᱟᱱᱚᱱᱫᱽ ᱵᱷᱳᱠᱛᱟ ᱥᱟᱶᱛᱮ ᱥᱤᱨᱟᱹ ᱢᱚᱱᱛᱨᱤ ᱦᱮᱢᱚᱱᱛ ᱥᱚᱨᱮᱱ ᱟᱜ ᱟᱹᱭᱩᱨ ᱨᱮ ᱡᱷᱟᱨᱠᱷᱚᱸᱰ ᱥᱚᱨᱠᱟᱨ ᱨᱮ ᱠᱮᱵᱤᱱᱮᱴ ᱢᱚᱱᱛᱨᱤ ᱞᱮᱠᱟᱛᱮ ᱠᱤᱨᱤᱭᱟᱹ ᱮ ᱦᱟᱛᱟᱣ ᱞᱮᱫᱼᱟ ᱾

ᱮᱱᱯᱷᱚᱨᱥᱢᱮᱱᱴ ᱰᱟᱭᱨᱮᱠᱴᱚᱨᱮᱴ ᱫᱚ ᱒᱐᱒᱓ ᱚᱜᱚᱥᱴ ᱨᱮ ᱫᱚᱥ ᱞᱮᱱᱟ ᱯᱟᱹᱣᱨᱟᱹ ᱥᱠᱮᱢ ᱨᱮ ᱩᱱᱤᱭᱤᱡ ᱦᱚᱯᱚᱱ ᱥᱟᱶ ᱡᱚᱲᱟᱣ ᱟᱠᱟᱱ ᱴᱷᱟᱶ ᱨᱮ ᱪᱷᱟᱯᱟ ᱦᱩᱭ ᱟᱠᱟᱱᱟ ᱾ ᱠᱚᱝᱜᱽᱨᱮᱥ ᱟᱹᱭᱩᱨᱤᱭᱟᱹ ᱠᱚᱫᱚ ᱫᱚᱥ ᱠᱚ ᱵᱟᱝ ᱠᱚ ᱵᱟᱛᱟᱣ ᱠᱮᱫᱟ ᱟᱨ ᱛᱚᱞᱟᱥ ᱞᱟᱹᱜᱤᱫ ᱵᱤᱡᱮᱯᱤ ᱥᱚᱨᱠᱟᱨ ᱠᱚ ᱥᱚᱫᱚᱨ ᱠᱮᱫᱟ ᱾
 ᱥᱤᱨᱤᱭᱟᱞ ᱱᱚᱢᱵᱚᱨ  ᱥᱮᱨᱢᱟ  ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱢᱟᱨᱡᱤᱱ ᱯᱟᱨᱴᱤ ᱯᱚᱫᱽ ᱑.᱒᱐᱐᱔᱑᱔ ᱟᱱᱟᱜᱞᱳᱦᱟᱨᱫᱟᱜᱟ᱙᱐,᱒᱕᱕ᱛᱟᱞᱢᱟ ᱯᱚᱱᱚᱛ ᱢᱚᱱᱛᱨᱤ,ᱥᱤᱧᱚᱛ ᱥᱚᱨᱠᱟᱨ

ᱡᱷᱟᱨᱠᱷᱚᱸᱰ ᱵᱤᱫᱷᱟᱱᱥᱚᱵᱷᱟ
 ᱥᱤᱨᱤᱭᱟᱞ ᱱᱚᱢᱵᱚᱨ  ᱥᱮᱨᱢᱟ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱢᱟᱨᱡᱤᱱᱯᱟᱨᱴᱤ  ᱯᱚᱫᱽ ᱑.᱒᱐᱑᱙᱕ ᱟᱱᱟᱜᱞᱳᱦᱟᱨᱫᱟᱜᱟ᱓᱐,᱑᱕᱐ᱠᱟᱹᱣᱰᱤ ᱢᱚᱱᱛᱨᱤ,ᱡᱷᱟᱨᱠᱷᱚᱸᱰ ᱥᱚᱨᱠᱟᱨ

ᱥᱤᱨᱯᱷᱟᱹ ᱠᱚ

 ᱩᱱᱤ ᱫᱚ ᱟᱡᱟᱜ ᱯᱩᱞᱤᱥ ᱥᱮᱵᱟ ᱚᱠᱛᱚ ᱨᱮ ᱫᱤᱥᱚᱢ ᱜᱚᱢᱠᱮ ᱯᱩᱞᱤᱥ ᱢᱮᱰᱟᱞ ᱧᱟᱢ ᱠᱮᱫᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 Home Page on the Parliament of India's Website

ᱛᱷᱚᱠ:᱑᱙᱔᱗ ᱨᱮ ᱡᱟᱱᱟᱢ ᱠᱚ
ᱛᱷᱚᱠ:ᱡᱷᱟᱨᱠᱷᱚᱸᱰ ᱠᱷᱚᱱ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱞᱳᱦᱟᱨᱫᱟᱜᱟ ᱦᱚᱱᱚᱛ ᱨᱤᱱ ᱦᱚᱲ
ᱛᱷᱚᱠ:ᱡᱷᱟᱨᱠᱷᱚᱸᱰ ᱠᱷᱚᱱ ᱞᱳᱠᱥᱚᱵᱷᱟ ᱥᱚᱦᱮᱫ ᱠᱚ
ᱛᱷᱚᱠ:ᱯᱟᱞᱟᱢᱩ ᱦᱚᱱᱚᱛ ᱨᱤᱱ ᱦᱚᱲ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱤᱱ ᱯᱚᱱᱚᱛ ᱠᱮᱵᱤᱱᱮᱴ ᱢᱚᱱᱛᱨᱤ ᱠᱚ